පාර්ලිමේන්තුවේ ශබ්ද පරිපාලන පද්ධතිය තුළ ඇතිවූ තාක්ෂනික දෝෂය කිසියම් කුමන්ත්‍රණකාරී වැඩපිලිවෙලක් නිසා සිදුවූවක්  නොවන බව කතානායක කරූ ජයසූරිය ප්‍රකාශ කළා.පාර්ලිමේන්තු කටයුතු  අද පෙරවරු 9.30 ට ආරම්භ වූ අවස්තාවේදී ප්‍රකාශයක් සිදුකරමින් කථානායකවරයා කියා සිටියේ ඊයේ සිදුවූ මෙම සිද්ධිය පිළිබඳව පරීක්ෂණයක් සිදුකළ බවයි.2002, 2003, 2004 යන වසරවලද මෙවැනි සිදුවීම් ඇතිවී තිබූ බවත් පාර්ලිමේන්තුවේ ශබ්ද පරිපාලන පද්ධතිය වසර 15 ක් පමණ පැරණි බවත් ඔහු මෙහිදී අවධාරණය කළා.එමෙන්ම මෙම වසර අවසන් වීමට පෙර පාර්ලිමේන්තු ශබ්ද පරිපාලන පද්ධතිය නවීකරණය කරන බවද කථානායකවරයා එහිදී කියා සිටියා.මේ අතර මුදල් අමාත්‍ය රවී කරුණානායකට එරෙහිව ඒකාබද්ධ විපක්ෂය ඉදිරිපත් කළ විශ්වාසභංග යෝජනාව මේ වනවිට පාර්ලිමේන්තුවේ විවාදයට ගැනෙනවා.